Diari Oficial de la Generalitat Valenciana


Sumari del DOGV 6155, del 30-11-2009 (2009/13152)

RESOLUCIÓ de 13 de novembre de 2009, de la directora general d'Innovació Tecnològica Educativa de la Conselleria d'Educació, per la qual es resol el concurs dels Premis 2009 per al Desenrotllament de Recursos Educatius Digitals.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13479


Data del document
:   13-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 13 de novembre de 2009, de la directora general d'Innovació Tecnològica Educativa de la Conselleria d'Educació, per la qual es resol el concurs dels Premis 2009 per al Desenrotllament de Recursos Educatius Digitals. [2009/13282]
Per Orde de 3 de juny de 2009, (DOCV núm. 6041, de 23.06.2009), del conseller d'Educació, es va convocar concurs públic per a la concessió d'1 premi especial de 10.000 euros, 3 premis de 5.000 euros, 20 premis de 2.000 euros i 70 premis de 1.000 euros dirigits al personal docent dels Centres públics i privats concertats de l'àmbit territorial de la Comunitat Valenciana, amb l'objecte de premiar els materials didàctics digitals de caràcter innovador que servisquen de suport al procés d'ensenyança i aprenentatge.
Segons la Disposició final segona, es va delegar en la directora general d'Innovació Tecnològica Educativa de la Conselleria d'Educació la facultat de resoldre la concessió d'estes ajudes.
Finalitzat el termini de presentació de sol·licituds, acompanyades de la documentació corresponent i segons el que establix la base sèptima de la mencionada orde, la Comissió de Selecció es va reunir el dia 12 de novembre de 2009 per a estudiar tots els treballs presentats, assistits per un jurat independent, i va elevar la seua proposta, en els termes de l'acta estesa a este efecte.
Per tot el que exposa i vista la proposta de la Comissió de Selecció, resolc:
Primer
Concedir els premis als treballs que figuren en l'annex d'esta resolució, especificant els noms dels/les autors/es i les dotacions econòmiques corresponents, per un import global de 116.000 €, a càrrec de la línia T5550000 del programa 421.90, capítol IV, del pressupost de la Generalitat de l'any 2009.
Segon
Desestimar els següents treballs pels motius exposats:
a) Per no tindre el contingut finalitzat i en condicions de ser exhibits públicament:
- CONTENIDOS MULTIMEDIA PARA INGLÉS EN EDUCACIÓN PRIMARIA. Inmaculada Caruana Ortuño .
- GUIA BOTÀNICA DE SERRA ESPADÀ. José Ramón Torrejón Martí
- LAS PLACAS TÉCTONICAS. María José Gurrea Valero
b) Per estar el contingut allotjat en una web externa a la Conselleria d'Educació:
- http://esportalinstitut.wordpress.com/ Jaime Pérez Oliveros
c) Per presentar la sol·licitud fora de termini:
- LA IMAGEN, de Juan Manuel Fabra Mata
d) Per no ajustar-se a la convocatòria en els apartats relatius a la llicència Creative Commons:
- ANATOMÍA Y FISIOLOGÍA BÁSICA, Antonio Castaño Cerezo
- CIÈNCIES PER AL MÓN CONTEMPORANI, Sonia Fuster Marco
- CUENTAJUEGOS, Fátima Serna Egea.
- EL BAÚL DE LOS RECUERDOS LINGÜÍSTICOS, Mª Rosa García-Casarrubios Quintanar
- EL MUNDO DE LOS INSTRUMENTOS MUSICALES, Samuel Soriano Guardiola
- FALLA LOS COLORINES, Ana María Rosique Ganga
- GEO-CÒMIC-METRIA 2D, Pau Josep Carrascosa Salvador
- GRANDES PINTORES, Alberto Bautista Martínez.
- IDENDISMEMO 2.0, Joaquín Galiana Sanchis
- INFORMÀTICA I SOCIETAT, Elena Sanchis Sánchez
- INKSCAPE, Gustavo Mollá Vayá .
- MUJERES Y ARTE, Carmen María Belmonte.
- NEW GALAXY 1-2. Jose Antonio Terol Richart
- POLIEDRES I SUPERFÍCIES EN L'ART I LA NATURA, Ricard Peiró i Estruch
- REALITZACIÓ D'UN CURTMETRATGE, Rafael Morales Lage
- RECUPERACIÓ DELS JOCS TRADICIONALS A TRAVES DE LES NOVES TECNOLOGIES, Jordi Francesc Font Hernández
- RELISH. PRÁCTICAS DE COMPRENSIÓN PARA ESTUDIANTES DE NIVEL AVANZADO EOI (B2 MCER), María Martínez Candela.
- SEGURETAT I PRIVACITAT A LES XARXES SOCIALS, Rubén Benavent Marqueés
- TALLER DE POESÍA, Delfín Gilabert Mezquita
- TONALIDADES DE CINE, Rafael Fenollosa Vázquez
e) Per ser un fitxer executable:
- LA NUMERACIÓN DEL 100 AL 1.000, Fernando Aparicio Gil
Tercer
Declarar deserts per no haver-hi treballs amb la suficient qualitat els premis següents:
- Premi especial de 10.000 €
- Menció especial de 5.000 € d'entre les modalitats H, I, J, K, L o M
- 1 premi de 2.000 € en valencià de la modalitat E
- 1 premi de 2.000 € en castellà de la modalitat G
- 1 premi de 2.000 € sense distinció d'idioma de la modalitat I
- 1 premi de 2.000 € sense distinció d'idioma de la modalitat K
- 1 premi de 2.000 € sense distinció d'idioma de la modalitat L
Quart
Destinar part de l'import dels premis declarats deserts a augmentar en cinc el nombre de premis de 1.000 € tal com establix la base segona de la convocatòria.
Contra esta resolució, que posa fi a la via administrativa, es podrà interposar recurs potestatiu de reposició davant de l'òrgan que ha dictat l'acte, en el termini d'un mes, comptat des de l'endemà de la publicació, de conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la utilització de qualsevol altra via que es considere oportuna.
València, 13 de novembre de 2009.- La directora general d'Innovació Tecnològica Educativa de la Conselleria d'Educació: Sofia Bellés Ramos.MP030983